
_____________________________________________________________

Ændringsforslag		1
Forslag til forordning
Betragtning 1
	

	Kommissionens forslag
	Ændringsforslag

	(1)	Stålsektoren er central for Unionens konkurrenceevne og sikkerhed. Unionen har utvetydigt vist den strategiske betydning, den tillægger denne sektor, og sit engagement i at sikre sektorens levedygtighed og langsigtede bæredygtighed.
	(1)	 Stålsektoren er som hjørnestenen i en struktur, der omfatter afledte stålvarer i sektorer i efterfølgende led (f.eks. bilindustrien, bygge- og anlæg, metalemballage og -komponenter, maskiner, og teknologibrancher), central for Unionens økonomi, økonomiske sikkerhed, konkurrenceevne og sikkerhed. Unionen bør styrke sin indsats inden for denne strategiske sektor, som er afgørende for kvalitetsbeskæftigelse, omstillingen til en klimaneutral økonomi og udviklingen af forsvarskapabiliteter, ved hjælp af vedvarende investeringer i stålsektorens levedygtighed og langsigtede modstandsdygtighed.



Ændringsforslag		2
Forslag til forordning
Betragtning 1 a (ny)
	

	Kommissionens forslag
	Ændringsforslag

	
	(1a)	Stålproducerende industribyer og -regioner indtager en betydelig rolle for arbejdstagere, lokalsamfund og konkurrenceevnen. Disse byer og regioner er der, hvor råvarerne udvindes og forarbejdes, og hvor den tekniske ekspertise nedarves gennem generationerne. Disse byer og regioner besidder den viden, den infrastruktur og den sociale samhørighed, der skal til for at gøre en omstilling reel og retfærdig.



Ændringsforslag		3
Forslag til forordning
Betragtning 2
	

	Kommissionens forslag
	Ændringsforslag

	(2)	Stålindustrien i lande og regioner verden over, herunder Unionen, lider under de negative konsekvenser af den stigende globale strukturelle overkapacitet. Denne globale udfordring påvirker Unionens hjemmemarked og andre landes markeder enten direkte gennem import fra lande med overkapacitet eller indirekte som følge af "push-out"-effekten eller på begge måder. En effektiv løsning på den globale overkapacitet kræver en styrket fælles indsats fra Unionen og dens ligesindede partnere, som ikke bidrager til den globale overkapacitet. Unionen vil fortsat lede det internationale arbejde, herunder inden for rammerne af det globale forum om overkapacitet på stålområdet, med at tackle de grundlæggende årsager til global overkapacitet og gennemføre løsninger, der styrker gennemsigtigheden på det globale stålmarked og tager hensyn til moderne produktions- og forsyningsteknikker, herunder gennem anvendelse af princippet om "smeltet og hældt i støbeforme" samt overvågning af import og eksport. Unionen og de ligesindede lande bør samarbejde med henblik på at skærme deres økonomier mod global overkapacitet, samtidig med at de sikrer robuste forsyningskæder og øger den gensidige markedsadgang.
	(2)	 Stålindustrierne, arbejdstagerne og industribyer og -regioner i lande verden over, herunder Unionen, lider under de negative konsekvenser af den stigende globale strukturelle overkapacitet. Denne overkapacitet i stålproduktionssektoren er en alvorlig trussel mod stålsektoren, idet den skaber betingelser for illoyal konkurrence og afskrækker fra investeringer, der er nødvendige for den grønne omstilling. Denne overkapacitet er en udvikling, som ikke kun påvirker stålsektoren, men også mange andre industrisektorer og truer deres levedygtighed på lang sigt. Denne globale udfordring påvirker Unionens hjemmemarked og andre landes markeder enten direkte gennem import fra lande med overkapacitet eller indirekte som følge af "push-out"-effekten eller på begge måder. En effektiv løsning på den globale overkapacitet kræver en styrket fælles indsats fra Unionen og dens ligesindede partnere, som ikke bidrager til den globale overkapacitet. Unionen vil intensivere sine bestræbelser på at lede det internationale arbejde og tillige samordne disse med ligesindede lande, herunder inden for rammerne af det globale forum om overkapacitet på stålområdet, med at tackle de grundlæggende årsager til global overkapacitet og gennemføre løsninger, der styrker gennemsigtigheden på det globale stålmarked og tager hensyn til moderne produktions- og forsyningsteknikker, herunder gennem anvendelse af princippet om "smeltet og hældt i støbeforme" samt overvågning af import og eksport. Unionen og de ligesindede lande bør hurtigst muligt samarbejde med henblik på at skærme deres økonomier mod global overkapacitet, samtidig med at de sikrer robuste forsyningskæder og øger den gensidige markedsadgang. Et sådant samarbejde bør foregå i en konstruktiv og fremadskuende ånd med anerkendelse af fælles strategiske interesser og gensidige fordele. Det bør sigte mod at mindske forvridninger på globale stålmarkeder, fremme fair konkurrence baseret på markedsprincipper og støtte omstillingen til fremtidsorienteret industriproduktion. En styrket samordning mellem partnerne kan desuden øge modstandsdygtigheden og styrke grundlaget for stabile, gennemsigtige og diversificerede forsyningskæder.



Ændringsforslag		4
Forslag til forordning
Betragtning 2 a (ny)
	

	Kommissionens forslag
	Ændringsforslag

	
	(2a)	Overkapacitet håndteres mest effektivt via en koordineret multilateral indsats, idet fænomenet er et globalt problem og således kræver en global løsning. Unionen bør i mangel af reelle fremskridt i så henseende træffe en målrettet og fleksibel foranstaltning.



Ændringsforslag		5
Forslag til forordning
Betragtning 2 b (ny)
	

	Kommissionens forslag
	Ændringsforslag

	
	(2b)	Europa har en lang tradition for stålproduktion, hvorfor stålarbejdere spiller en central rolle i grundlaget for europæisk produktion. Sådanne højfaglærte, kvalitetsmæssige arbejdspladser, der giver en anstændig løn, solid arbejdstagerbeskyttelse og høje sundheds- og sikkerhedsstandarder, er afgørende for at opretholde sektorens konkurrenceevne og høje sociale værdi.



Ændringsforslag		6
Forslag til forordning
Betragtning 6
	

	Kommissionens forslag
	Ændringsforslag

	(6)	I november 2024 vedtog EU's ledere Budapesterklæringen2, hvori de fremhævede det presserende behov for og viljen til at gøre Unionen mere konkurrencedygtig gennem en ny europæisk aftale om konkurrenceevne. Desuden erklærede lederne deres tilsagn om at sikre en industriel fornyelse og dekarbonisering, der gør det muligt for Unionen at forblive et industrielt og teknologisk kraftcenter. EU's ledere anerkendte også behovet for at øge forsvarsberedskabet og -kapaciteterne, navnlig ved at styrke den forsvarsteknologiske og -industrielle base. Med henblik herpå forpligtede lederne sig til at udvikle en industripolitik for Unionen for at sikre væksten i morgendagens nøgleteknologier, samtidig med at der lægges særlig vægt på traditionelle industrier under omstilling.
	(6)	I november 2024 vedtog Unionens ledere Budapesterklæringen2, hvori de fremhævede det presserende behov for og viljen til at gøre Unionen mere konkurrencedygtig gennem en ny europæisk aftale om konkurrenceevne. Desuden erklærede lederne deres tilsagn om at sikre en industriel fornyelse og dekarbonisering, der gør det muligt for Unionen at forblive et industrielt og teknologisk kraftcenter, der frembringer kvalitetsjob. Unionens ledere anerkendte også behovet for at øge forsvarsberedskabet og -kapaciteterne, navnlig ved at styrke den forsvarsteknologiske og -industrielle base. Med henblik herpå forpligtede lederne sig til at udvikle en industripolitik for Unionen for at sikre væksten i morgendagens nøgleteknologier, samtidig med at der lægges særlig vægt på traditionelle industrier under omstilling.

	_________________
	_________________

	2 https://www.consilium.europa.eu/en/press/press-releases/2024/11/08/the-budapest-declaration/
	2 https://www.consilium.europa.eu/en/press/press-releases/2024/11/08/the-budapest-declaration/



Ændringsforslag		7
Forslag til forordning
Betragtning 7
	

	Kommissionens forslag
	Ændringsforslag

	(7)	Industriens konkurrenceevne er en central prioritet, og dekarbonisering udgør en stærk drivkraft for vækst, når den integreres med industri-, konkurrence-, økonomi- og handelspolitikker.
	(7)	Industriel konkurrenceevne er en central prioritet for Unionens stålsektor, hvis den skal kunne bestå og bidrage til bæredygtig vækst, langsigtet velstand og modstandsdygtighed. Hvis denne strategiske sektor skal være konkurrencedygtig, er Unionen nødt til at anvende dekarbonisering og en kombination af industri-, økonomi- og handelspolitikker. Sådanne politikker bør indbefatte en bevaring af Unionens produktionskapacitet, teknologiske førerposition samt kvalificeret beskæftigelse i nøglesektorer i Unionen for således at forhindre udflytning af strategiske brancher til regioner med lavere miljømæssige eller sociale standarder og urimelige tilskudsmekanismer



Ændringsforslag		8
Forslag til forordning
Betragtning 7 a (ny)
	

	Kommissionens forslag
	Ændringsforslag

	
	(7a)	Overkapacitet kombineret med forskellige grader af engagement i klimamålene fra tredjelandes side påvirker Unionens stålindustri i forbindelse med dens omstilling til kulstofneutral produktion. Hvis stålsektorens fremfærd henimod dekarbonisering i Unionen skal være gennemførlig, bør toldkontingenterne derfor revideres efter behov. Dette kan fungere som et incitament til at skabe de rette betingelser for, at Unionens stålindustri kan dekarbonisere og bevæge sig væk fra "vante gænge". Inden for rammerne af denne revision bør Kommissionen også aflægge rapport om EU-producenternes anvendelse af offentlige subsidier med henblik på at indfri Unionens klimamål, om de samlede produktionsmængder for lavemissionsstål i Unionen og om EU-producenternes eksponering for illoyal konkurrence.



Ændringsforslag		9
Forslag til forordning
Betragtning 8
	

	Kommissionens forslag
	Ændringsforslag

	(8)	De energiintensive industrier er nøglesektorer, der har akut behov for støtte til at dekarbonisere og elektrificere og til at håndtere høje energiomkostninger, illoyal global konkurrence og komplekse regler, der skader deres konkurrenceevne.
	(8)	De energiintensive industrier er nøglesektorer, der har akut behov for indgreb til at bistå dem med at dekarbonisere, elektrificere, indgå i kredsløbsøkonomi, hvad der vil medvirke til jobskabelsen i Unionen, og til at håndtere høje energiomkostninger, illoyal global konkurrence og komplekse regler, der skader deres konkurrenceevne. Det er afgørende at sætte disse industrier i stand til at forblive konkurrencedygtige på verdensplan og fortsætte med at producere inden for Unionen, og idet fortsat støtte til energiintensive industrier bør være underlagt sociale og miljømæssige betingelser såsom bevarelse af produktionsanlæg og arbejdspladser. Styrkelse af energisikkerhed, at sørge for energi til overkommelige priser, at nedbringe inputomkostninger og en forenkling af regelbyrder er bydende nødvendigt for at undgå udflytning af industri og fastholde værdikæderne inden for Europa. Eftersom stålproduktionen skriver sig for ca. 5 % af Unionens drivhusgasudledning, er det nødvendigt for at nedbringe denne udledning og øge ressourceeffektiviteten at fremskynde ibrugtagningen af teknologier med ringe eller næsten ingen udledning, herunder hydrogenbaseret og elektrificeret stålproduktion, og at styrke kredsløbselementet gennem genvinding og bearbejdning af genbrugt jernskrot af god kvalitet.



Ændringsforslag		10 
Forslag til forordning
Betragtning 9
	

	Kommissionens forslag
	Ændringsforslag

	(9)	Som anerkendt i handlingsplanen for stål og metal3, udgør stål et metal af strategisk betydning for Unionens forsvarsevne. I lyset af det nuværende geopolitiske miljø er stabile og modstandsdygtige forsyningskæder for kritiske metaller som stål samt indenlandsk produktion afgørende for forsvars- og luftfartssektoren og for at undgå uønsket afhængighed af leverandører fra tredjelande.
	(9)	Unionen fastholder sit tilsagn om en hurtig og bydende nødvendig implementering af handlingsplanen for stål og metal3, idet stål udgør et metal af strategisk betydning for Unionens forsvarsevne. Stabile og modstandsdygtige forsyningskæder for kritiske metaller som stål samt en robust og konkurrencedygtig indenlandsk produktion er navnlig i lyset af den tiltagende globale ustabilitet og forhøjede sikkerhedsmæssige pres afgørende for forsvars- og luftfartssektoren, for at opnå økonomisk modstandskraft og for at undgå uønsket afhængighed af leverandører fra tredjelande.



Ændringsforslag		11 
Forslag til forordning
Betragtning 9 a (ny)
	

	Kommissionens forslag
	Ændringsforslag

	
	(9a)	Stål er også grundlæggende for mange andre brancher i Unionen, bl.a. ren teknologi, transport-, bygge- og anlægs- samt energiinfrastrukturbranchen. Opretholdelsen af en konkurrencedygtig og teknologisk avanceret stålbase i Unionen er således af vital betydning for dens industrielle suverænitet og strategiske uafhængighed.



Ændringsforslag		12
Forslag til forordning
Betragtning 10
	

	Kommissionens forslag
	Ændringsforslag

	(10)	Unionen har allerede vedtaget flere handelsbeskyttelsesforanstaltninger i metalsektorerne, herunder i jern- og stålsektorerne, mod illoyal global konkurrence. Ikke desto mindre påvirkes industrien i stigende grad negativt af den globale strukturelle overkapacitet og af globale forvridninger, herunder ikkemarkedsbaserede politikker og praksisser i visse lande, der kunstigt støtter deres indenlandske industrier eller omgår Unionens handelsbeskyttelsesforanstaltninger og sanktioner. Unionen er den eneste større stålproducerende region, der oplever et fald i kapaciteten. Disse bestræbelser opvejes imidlertid fuldstændigt af fortsatte store kapacitetsudvidelser i andre regioner, som ikke hænger sammen med udviklingen i den indenlandske og globale efterspørgsel. Den globale overkapacitet forventes at stige fra de nuværende 602 mio. ton (svarende til fem gange efterspørgslen i Unionen) til 721 mio. ton i 2027.
	(10)	Unionens handelsforanstaltninger bør, til støtte for Unionens strategiske brancher og konkurrenceevne, ikke hæmme den europæiske stålproduktionskapacitet. Unionen har allerede vedtaget flere handelsbeskyttelsesforanstaltninger i metalsektorerne, herunder i jern- og stålsektorerne, mod illoyal global konkurrence. Ikke desto mindre påvirkes industrien i stigende grad negativt af den globale strukturelle overkapacitet og af globale forvridninger, herunder ikkemarkedsbaserede politikker og illoyale handelspraksisser i visse lande, der kunstigt støtter deres indenlandske industrier eller omgår Unionens handelsbeskyttelsesforanstaltninger og sanktioner. Unionen er den eneste større stålproducerende region, der oplever et fald i kapaciteten. Disse bestræbelser opvejes imidlertid fuldstændigt af fortsatte store kapacitetsudvidelser i andre regioner, som ikke hænger sammen med udviklingen i den indenlandske og globale efterspørgsel. Den globale overkapacitet forventes at stige fra de nuværende 602 mio. ton (svarende til fem gange efterspørgslen i Unionen) til 721 mio. ton i 2027. Derfor bør eventuelle beskyttelsesforanstaltninger på stålmarkedet udformes med et langsigtet perspektiv, da den nuværende situation i modsætning til tidligere perioder, hvor Unionens stålsektor har været ramt af overkapacitet, er strukturel og sandsynligvis ikke vil blive løst på kort eller mellemlang sigt.



Ændringsforslag		13 
Forslag til forordning
Betragtning 11
	

	Kommissionens forslag
	Ændringsforslag

	(11)	Desuden øger den seneste udvikling i tredjelandes handelsbegrænsende foranstaltninger yderligere importpresset på producenter i Unionen, både med hensyn til mængder og priser. Dette pres forventes kun at stige yderligere.
	(11)	Desuden øger den seneste udvikling i tredjelandes handelsbegrænsende foranstaltninger yderligere importpresset på producenter i Unionen, både med hensyn til mængder og priser. Dette pres forventes kun at stige yderligere og at føre til et yderligere fald i Unionens produktion, fabrikslukninger og tab af arbejdspladser. 



Ændringsforslag		14 
Forslag til forordning
Betragtning 11 a (ny)
	

	Kommissionens forslag
	Ændringsforslag

	
	(11a)	Det regelbaserede multilaterale, WTO-centrerede handelssystem er fortsat grundlæggende for at sikre stabilitet, gennemsigtighed og rimelighed i den globale handel. Denne forordning bør derfor gennemføres i fuld overensstemmelse med Unionens forpligtelser indgået i WTO-regi. Forordningen har til formål at afhjælpe handelsforvridninger forårsaget af global overkapacitet og bør forstås som et instrument til at genoprette betingelserne for en mere åben og regelbaseret handel i fremtiden. 



Ændringsforslag		15
Forslag til forordning
Betragtning 12
	

	Kommissionens forslag
	Ændringsforslag

	(12)	Som følge heraf befinder Unionens stålindustri sig i en alvorlig situation med et hidtil uset tab af produktionskapacitet på mere end 30 mio. ton siden 2018, en historisk lav kapacitetsudnyttelsesgrad på 67 % i 2024 og omkring 30 000 tabte arbejdspladser siden 2018, og der er varslet tab af flere tusinde arbejdspladser i 2024. Unionens stålindustri registrerede tab i 2024.
	(12)	Som følge heraf befinder Unionens stålindustri sig i en alvorlig situation med et hidtil uset tab af produktionskapacitet på mere end 30 mio. ton siden 2018, en historisk lav kapacitetsudnyttelsesgrad på 67 % i 2024 og omkring 30 000 tabte arbejdspladser siden 2018, og der er varslet tab af flere tusinde arbejdspladser i 2024. Unionens stålindustri registrerede tab i 2024. Denne nedgang lægger en tung byrde på de industribyer og -regioner, hvor stålproduktionen har sine rødder.



Ændringsforslag		16
Forslag til forordning
Betragtning 13
	

	Kommissionens forslag
	Ændringsforslag

	(13)	I betragtning af den hastigt forværrede situation i den indenlandske stålindustri og de utilfredsstillende fremskridt, der hidtil er gjort med hensyn til at finde en kollektiv løsning på den globale strukturelle overkapacitet, er det nødvendigt at vedtage en ny foranstaltning, der erstatter gennemførelsesforordning (EU) 2019/159. Den 18. juli 2025 iværksatte Kommissionen en indkaldelse af feedback og en målrettet høring for at indhente synspunkter fra interessenter om forskellige aspekter af den nye foranstaltning, herunder dens form, niveau, geografiske anvendelsesområde og varighed samt andre specifikke elementer såsom oprindelsesregler. Processen løb indtil den 18. august 2025, og der blev modtaget over 500 svar: 143 bidrag til indkaldelsen af feedback og 373 svar på det målrettede høringsspørgeskema. Et detaljeret resumé af den modtagne feedback findes i det arbejdsdokument fra Kommissionens tjenestegrene, der ledsager dette lovgivningsforslag.
	(13)	I betragtning af den hastigt forværrede situation i den indenlandske stålindustri og de utilfredsstillende fremskridt, der hidtil er gjort med hensyn til at finde en kollektiv løsning på den globale strukturelle overkapacitet, er det nødvendigt snarest at vedtage en ny foranstaltning, der erstatter gennemførelsesforordning (EU) 2019/159. Den 18. juli 2025 iværksatte Kommissionen en indkaldelse af feedback og en målrettet høring for at indhente synspunkter fra interessenter om forskellige aspekter af den nye foranstaltning, herunder dens form, niveau, geografiske anvendelsesområde og varighed samt andre specifikke elementer såsom oprindelsesregler. Processen løb indtil den 18. august 2025, og der blev modtaget over 500 svar: 143 bidrag til indkaldelsen af feedback og 373 svar på det målrettede høringsspørgeskema. Et detaljeret resumé af den modtagne feedback findes i det arbejdsdokument fra Kommissionens tjenestegrene, der ledsager dette lovgivningsforslag. Kommissionen har på grund af sagens presserende karakter besluttet ikke at foretage en konsekvensanalyse, men har bekræftet sit tilsagn om at fremlægge en evaluering af konsekvenserne efter datoen for denne forordnings ikrafttræden.



Ændringsforslag		17
Forslag til forordning
Betragtning 14
	

	Kommissionens forslag
	Ændringsforslag

	(14)	Sideløbende med den almindelige lovgivningsprocedure, som dette forslag vil være underlagt, agter Unionen at indlede forhandlinger i henhold til artikel XXVIII i den almindelige overenskomst om told og udenrigshandel 1994 med henblik på at ændre visse WTO-indrømmelser for de produkter, der er omfattet af denne forordning, og sikre, at det deraf følgende toldniveau styrker Unionens stålindustris modstandsdygtighed i en situation med strukturel global overkapacitet, stigende handelsforanstaltninger fra tredjelande rettet mod stålsektoren og deres negative handelsrelaterede indvirkning på Unionens stålindustri.
	(14)	Sideløbende med den almindelige lovgivningsprocedure, som dette forslag vil være underlagt, agter Unionen at indlede forhandlinger i henhold til artikel XXVIII i den almindelige overenskomst om told og udenrigshandel 1994 med henblik på at ændre visse WTO-indrømmelser for de produkter, der er omfattet af denne forordning, og sikre, at det deraf følgende toldniveau styrker Unionens stålindustris modstandsdygtighed i en situation med strukturel global overkapacitet, stigende handelsforanstaltninger fra tredjelande rettet mod stålsektoren og deres negative handelsrelaterede indvirkning på Unionens stålindustri. Ændringen af Unionens forpligtelser bør ikke føre til kompensation ud over de kontingentmængder, som er fastsat i bilag II til denne forordning, eller vedrøre andre produkter end dem, der er opført i samme bilag II. Unionen bør oplyse WTO om denne forordning i henhold til artikel XX i GATT, fordi forordningen er nødvendig for bestræbelserne på dekarbonisering af Unionens stålsektor og tillige for at opretholde den offentlige orden i Unionen.



Ændringsforslag		18
Forslag til forordning
Betragtning 14 a (ny)
	

	Kommissionens forslag
	Ændringsforslag

	
	(14a)	Kommissionen skal på proaktiv og gennemsigtig vis kommunikere med handelspartnere for klart at redegøre for årsagerne til indførelse af denne forordning og for at finde måder, hvorpå der kan opretholdes lige og rimelige vilkår, for ikke at svække den eksisterende handelsmæssige samarbejdsånd, navnlig med de nuværende og fremtidige frihandelspartnere som påvirkes af denne forordning.



Ændringsforslag		19
Forslag til forordning
Betragtning 15
	

	Kommissionens forslag
	Ændringsforslag

	(15)	Da toldsatsen uden for kontingentet i henhold til gennemførelsesforordning (EU) 2019/159 er fastsat til 25 %, under hensyntagen til toldniveauet i stålsektoren på andre vigtige markeder, er det hensigtsmæssigt at fastsætte toldsatsen uden for kontingentet til 50 % for at minimere risikoen for handelsomlægning. Denne told vil komme oveni andre toldsatser, der gælder for de varekategorier, der er omfattet af denne forordning.
	(15)	Da toldsatsen uden for kontingentet i henhold til gennemførelsesforordning (EU) 2019/159 er fastsat til 25 %, under hensyntagen til toldniveauet i stålsektoren på andre vigtige markeder, er det hensigtsmæssigt at fastsætte toldsatsen uden for kontingentet til 50 % for at minimere risikoen for handelsomlægning og for at muliggøre en forøgelse af produktionskapaciteten. Denne told vil komme oveni andre toldsatser, der gælder for de varekategorier, der er omfattet af denne forordning.



Ændringsforslag		20
Forslag til forordning
Betragtning 20 a (ny)
	

	Kommissionens forslag
	Ændringsforslag

	
	(20a)	Der skal for at sikre en retfærdig og afbalanceret forvaltning af toldkontingenterne tages skridt til at forhindre lagerophobning og koncentration af importvarer hos nogle få, store erhvervsdrivende. Ophobningspraksisser, hvorved stålprodukter oplagres i havne, toldlagre eller -frizoner for at trække tiden ud, inden de frigives til fri omsætning, kan som følge af først-til-mølle-princippet medføre, at toldkontingenterne hurtigt opbruges. Sådanne metoder indebærer en risiko for at undergrave rimelig adgang til kontingenter for alle erhvervsdrivende samt effektiviteten af beskyttelsesmekanismen. Derfor bør Kommissionen nøje overvåge importmønstre og lagerniveauer og i relevant omfang påtænke justeringer af forvaltningen af toldkontingenter, så der sikres retfærdig adgang for alle erhvervsdrivende med henblik på hurtigt at kunne reagere på ændringer i markedsforholdene, samtidig med at Unionens stålindustri og industrier i efterfølgende led beskyttes. 



Ændringsforslag		21
Forslag til forordning
Betragtning 21
	

	Kommissionens forslag
	Ændringsforslag

	(21)	For at sikre, at foranstaltningen er effektiv med hensyn til at tackle virkningerne af den globale overkapacitet, og i lyset af de særlige forhold for stålprodukter samt moderne produktions- og forsyningsteknikker, er det vigtigt at identificere det land, hvor stålet blev smeltet og hældt i støbeforme. Det land, hvor stålet blev smeltet og hældt i støbeforme, henviser til det oprindelige sted, hvor råstålet og råjernet først blev fremstillet i flydende form i en stål- eller jernovn og derefter støbt til sin primære faste form. Denne primære faste form kan omfatte enten et halvfabrikat, herunder, men ikke begrænset til, plader, billets eller ingots, eller et færdigt stålværksprodukt. Ved at kræve dokumentation for det land, hvor stålet blev smeltet og hældt i støbeforme, undgås det, at stål produceret i visse lande, der bidrager til den globale overkapacitet, uberettiget kommer ind på EU-markedet efter yderligere forarbejdning i andre lande, og det vil øge gennemsigtigheden i den indenlandske forsyningskæde for stålimport.
	(21)	For at sikre, at foranstaltningen er effektiv med hensyn til at tackle virkningerne af den globale overkapacitet, og i lyset af de særlige forhold for stålprodukter samt moderne produktions- og forsyningsteknikker, er det vigtigt at identificere det land, hvor stålet blev smeltet og hældt i støbeforme. Det land, hvor stålet blev smeltet og hældt i støbeforme, henviser til det oprindelige sted, hvor råstålet og råjernet først blev fremstillet i flydende form i en stål- eller jernovn og derefter støbt til sin primære faste form. Denne primære faste form kan omfatte enten et halvfabrikat, herunder, men ikke begrænset til, plader, billets eller ingots, eller et færdigt stålværksprodukt. Ved at kræve dokumentation for det land, hvor stålet blev smeltet og hældt i støbeforme, undgås det, at stål produceret i visse lande, der bidrager til den globale overkapacitet, uberettiget kommer ind på EU-markedet efter yderligere forarbejdning i andre lande, og det vil øge gennemsigtigheden i den indenlandske forsyningskæde for stålimport. Denne anmodning om dokumentation bør ske på en måde, der begrænser den administrative byrde mest muligt, og så det gøres nemmere for små og mellemstore virksomheder (SMV'er) at efterleve reglerne.



Ændringsforslag		22
Forslag til forordning
Betragtning 21 a (ny)
	

	Kommissionens forslag
	Ændringsforslag

	
	(21a)	Varer indeholdende stål, der er smeltet og støbt i Den Russiske Føderation eller Belarus, bør ikke indføres til Unionens marked og bør ikke være tilgodeset af toldkontingenter. Alle sådanne varer bør derfor være omfattet af et automatisk indførselsforbud ved Unionens ydre grænser.



Ændringsforslag		23
Forslag til forordning
Betragtning 24
	

	Kommissionens forslag
	Ændringsforslag

	(24)	For at sikre, at størrelsen af de kontingenter, der åbnes i forbindelse med import til Unionen, tilpasses de ændrede omstændigheder på markederne for de produkter, der er omfattet af denne forordning, samt for at fastsætte tekniske specifikationer for gennemførelsen af kravet om identifikation af det sted, hvor stålet blev smeltet og hældt i støbeforme, bør beføjelsen til at vedtage retsakter i overensstemmelse med artikel 290 i traktaten om Den Europæiske Unions funktionsmåde delegeres til Kommissionen med henblik på at supplere denne forordning ved at fastsætte de nærmere regler for identifikation af det land, hvor det stål, der anvendes til produktionen af produktet, smeltes og hældes i støbeforme, og for at ændre bilag II til denne forordning. Det er navnlig vigtigt, at Kommissionen gennemfører relevante høringer under sit forberedende arbejde, herunder på ekspertniveau, og at disse høringer gennemføres i overensstemmelse med principperne i den interinstitutionelle aftale af 13. april 2016 om bedre lovgivning8. For at sikre lige deltagelse i forberedelsen af delegerede retsakter modtager Europa-Parlamentet og Rådet navnlig alle dokumenter på samme tid som medlemsstaternes eksperter, og deres eksperter har systematisk adgang til møder i Kommissionens ekspertgrupper, der beskæftiger sig med forberedelse af delegerede retsakter.
	(24)	For at sikre, at størrelsen af de kontingenter, der åbnes i forbindelse med import til Unionen, tilpasses de ændrede omstændigheder på markederne for de produkter, der er omfattet af denne forordning, samt for at fastsætte tekniske specifikationer for gennemførelsen af kravet om identifikation af det sted, hvor stålet blev smeltet og hældt i støbeforme, bør beføjelsen til at vedtage retsakter i overensstemmelse med artikel 290 i traktaten om Den Europæiske Unions funktionsmåde delegeres til Kommissionen med henblik på at supplere denne forordning ved at fastsætte de nærmere regler for identifikation af det land, hvor det stål, der anvendes til produktionen af produktet, smeltes og hældes i støbeforme, og for at ændre bilag II til denne forordning. Det er navnlig vigtigt, at Kommissionen gennemfører relevante høringer under sit forberedende arbejde, herunder på ekspertniveau, og at disse høringer gennemføres i overensstemmelse med principperne i den interinstitutionelle aftale af 13. april 2016 om bedre lovgivning. Det er desuden vigtigt, at de berørte industrier, industribyer og -regioner bliver hørt i det forberedende arbejde. For at sikre lige deltagelse i forberedelsen af delegerede retsakter modtager Europa-Parlamentet og Rådet navnlig alle dokumenter på samme tid som medlemsstaternes eksperter, og deres eksperter har systematisk adgang til møder i Kommissionens ekspertgrupper, der beskæftiger sig med forberedelse af delegerede retsakter.

	_________________
	_________________

	8 EUT L 123 af 12.5.2016, s 1, ELI: http://data.europa.eu/eli/agree_interinstit/2016/512/oj.
	8 EUT L 123 af 12.5.2016, s 1, ELI: http://data.europa.eu/eli/agree_interinstit/2016/512/oj.



Ændringsforslag		24
Forslag til forordning
Betragtning 25 a (ny)
	

	Kommissionens forslag
	Ændringsforslag

	
	(25a)	Kommissionen bør i overensstemmelse med Europa-Parlamentets og Rådets forordning (EU) 2025/11531a og med Unionens tilsagn om at støtte Ukraines økonomi under Ruslands igangværende angrebskrig og i betragtning af Ukraines strategiske rolle i Unionens stålforsyningskæde sikre, at udformningen og gennemførelsen af kontingenttildelinger til fulde afspejler Ukraines kandidatstatus og landets afgørende betydning for stabiliteten på det europæiske stålmarked, samtidig med at foranstaltningens virkningsevne og helhed bevares.

	
	__________

	
	1a Europa-Parlamentets og Rådets forordning (EU) 2025/1153 af 5. juni 2025 om suspension af visse bestemmelser i forordning (EU) 2015/478 for så vidt angår import af ukrainske produkter til Unionen (EUT L, 2025/1153, 5.6.2025, ELI: http://data.europa.eu/eli/reg/2025/1153/oj).



Ændringsforslag		25
Forslag til forordning
Betragtning 25 b (ny)
	

	Kommissionens forslag
	Ændringsforslag

	
	(25b)	Indtil flere tredjelande har indført handelsbegrænsende foranstaltninger, som direkte påvirker EU-eksport af stålprodukter, og Kommissionens tiltag bør derfor modsvare disse handelsbegrænsende foranstaltninger.



Ændringsforslag		26
Forslag til forordning
Betragtning 26
	

	Kommissionens forslag
	Ændringsforslag

	26.	Kommissionen bør senest to år efter vedtagelsen af denne forordning vurdere nødvendigheden af at tilpasse anvendelsesområdet for produkter, der er omfattet af denne forordning, og, hvis det skønnes nødvendigt, overveje at fremsætte et lovgivningsforslag om at tilføje yderligere stålprodukter, herunder produkter, der er fremstillet af eller indeholder en betydelig mængde stål.
	26.	Unionens stålforarbejdningsindustri, hvori tusindvis af små og mellemstore virksomheder omdanner stål til specialiserede højværdivarer, er afgørende vigtig for hele Unionens stålsektor. Unionens stålindustri i efterfølgende produktionsled er i lighed med Unionens producenter af primærstål i stigende grad udfordret af billig import fra tredjelande, hvor eksporterende producenter drager fordel af ulovlige statstilskud, ringere miljøstandarder og kunstigt lave energi- eller inputomkostninger. Kommissionen bør i erkendelse af situationens presserende alvor senest seks måneder efter vedtagelsen af denne forordning fastslå, hvorvidt det er nødvendigt at tilpasse anvendelsesområdet for produkter, der er omfattet af denne forordning, og, hvis det skønnes nødvendigt, senest et år efter vedtagelsen af denne forordning fremsætte et lovgivningsforslag om at tilføje yderligere stålprodukter, herunder produkter, der er fremstillet af eller indeholder en betydelig mængde stål. Det er af essentiel betydning for, at forordningen skal kunne have den tilsigtede virkning, at det som led i vurderingen nøje evalueres, hvorvidt de forhold, som søges løst med forordningen, vitterligt løses og ikke blot skubbes videre langs værdikæden. Denne evaluering bør bl.a. inddrage støberier, den potentielle indvirkning af udviklingen i globale handelsforanstaltninger, der kan omdirigere handelsstrømmene mod Unionen, og situationen for sektorer i efterfølgende produktionsled, herunder SMV'er og støberier, hvis konkurrenceevne kan blive negativt påvirket. Efter denne indledende vurdering bør Kommissionen foretage efterfølgende evalueringer hvert halve år eller oftere, såfremt væsentlige markedsforstyrrelser eller pludselige ændringer i de globale handelsmønstre berettiger det. 



Ændringsforslag		27
Forslag til forordning
Betragtning 26 a (ny)
	

	Kommissionens forslag
	Ændringsforslag

	
	(26a)	Kommissionen bør udarbejde og forelægge Europa-Parlamentet og Rådet en årlig rapport om gennemførelsen af denne forordning. Denne årlige rapport bør bl.a. indeholde oplysninger om anvendelse og udvikling vedrørende kontingenterne og den kategori og den importandel, der er omfattet af 50 %-satsen. Denne årlige rapport bør være offentligt tilgængelig.



Ændringsforslag		28
Forslag til forordning
Betragtning 27
	

	Kommissionens forslag
	Ændringsforslag

	(27)	Inden den 1. juli 2031 og derefter hvert femte år bør Kommissionen evaluere udviklingen i de centrale parametre, der begrundede vedtagelsen af denne forordning, herunder udviklingen og tendenserne i den globale overkapacitet samt dens virkninger på stålmarkedet. Kommissionen bør også gennemgå situationen vedrørende tredjelandes handelsbegrænsende foranstaltninger for stål og de konsekvenser og virkninger, de kan have eller sandsynligvis vil have med hensyn til risikoen for omdirigering af handel til EU-markedet. Desuden bør Kommissionen analysere situationen vedrørende eksistensen af ikkemarkedsbaserede politikker og praksisser i tredjelande og deres indvirkning på Unionens stålmarked. Kommissionen bør også vurdere udviklingen i EU's stålindustris økonomiske resultater samt udviklingen i dens dekarboniseringsprojekter —
	(27)	Inden den 31. december 2028 og derefter hvert tredje år bør Kommissionen evaluere udviklingen i de centrale parametre, der begrundede vedtagelsen af denne forordning, herunder udviklingen og tendenserne i den globale overkapacitet samt dens virkninger på stålmarkedet og værdikædens efterfølgende led. Kommissionen bør også gennemgå situationen vedrørende tredjelandes handelsbegrænsende foranstaltninger for stål og de konsekvenser og virkninger, de kan have eller sandsynligvis vil have med hensyn til risikoen for omdirigering af handel til EU-markedet. Desuden bør Kommissionen analysere situationen vedrørende eksistensen af ikkemarkedsbaserede politikker og praksisser i tredjelande og deres indvirkning på Unionens stålmarked. Kommissionen bør også vurdere udviklingen inden for Unionens samlede konkurrenceevne og dens stålindustris økonomiske resultater, inklusive prisniveauer og kapacitetsudnyttelse, såvel som EU-stålsektorens fremfærd henimod dekarbonisering og udviklingen vedrørende dens dekarboniseringsmål. Med henblik herpå bør Kommissionen gennemføre en struktureret konsekvensanalyse i dialog med alle stålsektorens involverede, herunder de efterfølgende produktionsled. Disse evalueringer bør omfatte feedback fra multilaterale drøftelser, herunder Stålkomitéen under OECD og det globale forum om overkapacitet på stålområdet —



Ændringsforslag		29
Forslag til forordning
Artikel 2 – stk. 4 a (nyt)
	

	Kommissionens forslag
	Ændringsforslag

	
	4a.	Foranstaltninger i henhold til denne forordning skal anvendes på en måde, der er i overensstemmelse med WTO's regler, og skal ikke begrænse handelen mere, end hvad der er strengt nødvendigt for at imødegå de negative virkninger af global overkapacitet som følge af urimelige markedsvilkår.



Ændringsforslag		30
Forslag til forordning
Artikel 3 – stk. 2
	

	Kommissionens forslag
	Ændringsforslag

	2.	På importtidspunktet skal importørerne fremlægge passende dokumentation såsom et valseværkscertifikat, der beviser, i hvilket land stålet, der er anvendt til produktionen af produktet, er smeltet og hældt i støbeforme.
	2.	På importtidspunktet skal importørerne fremlægge passende, verificerbar dokumentation, der beviser, i hvilket land stålet, der er anvendt til produktionen af produktet, er smeltet og hældt i støbeforme. Denne dokumentation skal omfatte et valseværkscertifikat udstedt af den oprindelige stålproducent, som identificerer det tilsvarende varmenummer og indeholder de tekniske og produktionsmæssige data, som er nødvendige for sporing af stålets oprindelse.



Ændringsforslag		31
Forslag til forordning
Artikel 3 – stk. 2 a (nyt)
	

	Kommissionens forslag
	Ændringsforslag

	
	2a.	Varer indeholdende stål, der er smeltet og støbt i Den Russiske Føderation eller Belarus, må ikke indføres til EU-markedet og må under ingen omstændigheder tilgodeses af toldkontingenter. Alle sådanne varer er omfattet af automatisk indførselsforbud ved Unionens ydre grænser.



Ændringsforslag		32
Forslag til forordning
Artikel 3 – stk. 2 b (nyt)
	

	Kommissionens forslag
	Ændringsforslag

	
	2b.	Smeltet-og-støbt-kravet finder anvendelse ved fastsættelse af det land, der tildeles toldkontingenterne i henhold til artikel 4.



Ændringsforslag		33
Forslag til forordning
Artikel 3 – stk. 2 c (nyt)
	

	Kommissionens forslag
	Ændringsforslag

	
	2c.	Kommissionen kan vedtage retningslinjer for fremlæggelse af hensigtsmæssig dokumentation med henblik på at begrænse den administrative byrde og gøre det nemmere for SMV'er at efterleve reglerne.



Ændringsforslag		34
Forslag til forordning
Artikel 4 – stk. 1 – afsnit 1 – litra a
	

	Kommissionens forslag
	Ændringsforslag

	a)	toldkontingentniveauer svarende til den importmarkedsandel, der fandtes på EU's stålmarked i 2013 før virkningen af den globale overkapacitet på EU-markedet
	a) toldkontingentniveauer, der svarer til den importmarkedsandel, der fandtes på Unionens stålmarked i 2013 før virkningen af den globale overkapacitet på EU-markedet 



Ændringsforslag		35
Forslag til forordning
Artikel 4 – stk. 1 – afsnit 1 – litra c a (nyt)
	

	Kommissionens forslag
	Ændringsforslag

	
	ca)	niveauet af de toldsatser, som et tredjeland anvender på Unionens stålprodukter 



Ændringsforslag		36
Forslag til forordning
Artikel 4 – stk. 1 – afsnit 1 – litra c b (nyt)
	

	Kommissionens forslag
	Ændringsforslag

	
	cb)	om et tredjeland overholder sine forpligtelser i henhold til de frihandelsaftaler, det har indgået med Unionen, og med hensyn til ILO-konventioner og multilaterale miljøaftaler



Ændringsforslag		37
Forslag til forordning
Artikel 4 – stk. 1 – afsnit 1 – litra h (nyt)
	

	Kommissionens forslag
	Ændringsforslag

	
	h)	hvorvidt der foreligger ensidige EU-foranstaltninger, der suspenderer anvendelsen af beskyttelsesforanstaltninger til fordel for et tredjeland i forbindelse med produkter, der er omfattet af denne forordnings anvendelsesområde



Ændringsforslag		38
Forslag til forordning
Artikel 4 – nr. 1 – afsnit 2
	

	Kommissionens forslag
	Ændringsforslag

	Disse gennemførelsesretsakter vedtages efter proceduren i artikel 5, stk. 2.
	Disse gennemførelsesretsakter vedtages efter proceduren i artikel 5, stk. 2. Den første af disse gennemførelsesretsakter vedtages og finder anvendelse senest den 30. juni 2026. 



Ændringsforslag		39
Forslag til forordning
Artikel 4 – stk. 2 a (nyt)
	

	Kommissionens forslag
	Ændringsforslag

	
	2a.	Kommissionen underretter straks og fuldt ud Europa-Parlamentet om forhandlinger med tredjelande i henhold til artikel XXVIII i GATT og sikrer, at den giver Europa-Parlamentet adgang til de relevante dokumenter. Kommissionen formidler regelmæssigt offentligt tilgængelige oplysninger om disse forhandlinger.



Ændringsforslag		40
Forslag til forordning
Artikel 6 – stk. 1 – litra c a (nyt)
	

	Kommissionens forslag
	Ændringsforslag

	
	ca)	EU-stålsektorens fremfærd henimod dekarbonisering



Ændringsforslag		41
Forslag til forordning
Artikel 6 – stk. 1 – litra e
	

	Kommissionens forslag
	Ændringsforslag

	e)	potentielle problemer med tilgængeligheden af forsyninger i visse varekategorier
	e)	potentielle problemer med tilgængeligheden af forsyninger i visse varekategorier og deres indvirkning på værdikæder i efterfølgende led



Ændringsforslag		42
Forslag til forordning
Artikel 6 – stk. 1 – litra e a (nyt)
	

	Kommissionens forslag
	Ændringsforslag

	
	ea)	Unionens grundlæggende interesser, navnlig dens fælles sikkerheds- og forsvarspolitik



Ændringsforslag		43
Forslag til forordning
Artikel 6 – stk. 2
	

	Kommissionens forslag
	Ændringsforslag

	2.	Kommissionen tillægges beføjelser til at vedtage delegerede retsakter i overensstemmelse med artikel 7 med henblik på at supplere denne forordning ved at præcisere de nærmere regler for anvendelsen af artikel 3.
	2.	Kommissionen tillægges beføjelser til at vedtage delegerede retsakter i overensstemmelse med artikel 7 med henblik på at supplere denne forordning ved at præcisere de nærmere regler og vilkår for anvendelsen af artikel 3, navnlig:



Ændringsforslag		44
Forslag til forordning
Artikel 6 – stk. 2 – afsnit 1 – litra a
	

	Kommissionens forslag
	Ændringsforslag

	
	a)	de nærmere regler og vilkår for den i artikel 3, stk. 2, omhandlede passende dokumentation til bevis for smeltet-og-støbt-landet for det stål, der er anvendt til fremstillingen af produktet.



Ændringsforslag		45
Forslag til forordning
Artikel 6 – stk. 2 – afsnit 1 – litra b (nyt)
	

	Kommissionens forslag
	Ændringsforslag

	
	b)	de nærmere regler for at sikre valseværkscertifikaters ægthed og sporbarhed som omhandlet i artikel 3, stk. 2, herunder i hensigtsmæssig omfang anvendelsen af digitale verifikationssystemer, unikke identifikationsnumre eller andre kontrolmekanismer til at forhindre forfalskning eller misbrug, idet man samtidig tager hensyn til de små og mellemstore virksomheders (SMV'ers) særlige situation og undgår uforholdsmæssigt store administrative byrder. 



Ændringsforslag		46
Forslag til forordning
Artikel 6 – nr. 2 – afsnit 1 a (ny)
	

	Kommissionens forslag
	Ændringsforslag

	
	Den første af de i første afsnit omhandlede delegerede retsakter vedtages senest den 1. oktober 2026.



Ændringsforslag		47
Forslag til forordning
Artikel 7 – stk. 2
	

	Kommissionens forslag
	Ændringsforslag

	2.	Beføjelsen til at vedtage delegerede retsakter, jf. artikel 6, tillægges Kommissionen for en ubegrænset periode fra den [Publikationskontoret: indsæt datoen for denne forordnings ikrafttræden].
	2.	Beføjelsen til at vedtage delegerede retsakter, jf. artikel 6, tillægges Kommissionen for en periode på fem år fra den … [Publikationskontoret: indsæt datoen for denne forordnings ikrafttræden]. Delegationen af beføjelser forlænges stiltiende for perioder af samme varighed, medmindre Europa-Parlamentet eller Rådet modsætter sig en sådan forlængelse senest tre måneder inden udløbet af hver periode.



Ændringsforslag		48
Forslag til forordning
Artikel 9 – stk. 1
	

	Kommissionens forslag
	Ændringsforslag

	1.	Senest [Publikationskontoret: indsæt datoen to år efter vedtagelsen af dette udkast til forordning] vurderer Kommissionen nødvendigheden af at ændre denne forordnings varedækning, og den kan fremsætte et lovgivningsforslag om ændring af denne forordning. Denne vurdering foretages hvert andet år efter den første revision.
	1.	Senest den … [Publikationskontoret: indsæt datoen seks måneder efter denne forordnings ikrafttrædelse] tager Kommissionen stilling til nødvendigheden af at ændre denne forordnings varedækning, navnlig hvorvidt den skal omfatte yderligere produkter fremstillet af eller indeholdende en væsentlig mængde stål, herunder med prioritering af jern- og stålprodukter i efterfølgende led, der ikke er omfattet af bilag I, og som er i risiko for omlægning af handel, og den kan fremsætte et lovgivningsforslag om ændring af denne forordning. Denne vurdering foretages hvert andet år efter den første revision. I tilfælde af væsentlige markedsforstyrrelser eller pludselige ændringer i de globale handelsmønstre foretager Kommissionen denne vurdering endnu tidligere. Disse gennemgange skal tage den generelle situation for Europas konkurrenceevne og Unionens stålindustri, herunder både aktører i forudgående og efterfølgende produktionsled, i betragtning, navnlig situationen for SMV'er, samt Unionens sikkerheds- og forsvarspolitik.



Ændringsforslag		49
Forslag til forordning
Artikel 9 – stk. 2
	

	Kommissionens forslag
	Ændringsforslag

	2.	Inden den 1. juli 2031 og derefter hvert femte år evaluerer Kommissionen, om denne forordning fungerer efter hensigten. En sådan evaluering skal tage hensyn til, om de omstændigheder, der begrundede vedtagelsen af denne forordning, fortsat gør sig gældende, samt til situationen for Unionens stålindustri. På grundlag af denne evaluering kan Kommissionen fremsætte et lovgivningsforslag om at ændre eller ophæve denne forordning.
	2.	Senest den 31. december 2028 og derefter hvert tredje år evaluerer Kommissionen, om denne forordning fungerer efter hensigten, og dens indvirkning. En sådan evaluering skal tage hensyn til, om de omstændigheder, der begrundede vedtagelsen af denne forordning, fortsat gør sig gældende, samt til situationen for Unionens stålindustri, herunder prisniveauer og kapacitetsudnyttelse såvel som værdikæder i efterfølgende led og indvirkningen på de industrisektorer i Unionen, der bruger stål som råmateriale, samt EU-stålsektorens fremfærd henimod dekarbonisering. Med henblik på denne evaluering gennemfører Kommissionen brede høringer med de relevante interessenter i hele værdikæden for stål. På grundlag af denne evaluering kan Kommissionen fremsætte et lovgivningsforslag om at ændre denne forordning.



Ændringsforslag		50
Forslag til forordning
Artikel 9 – stk. 2 a (nyt)
	

	Kommissionens forslag
	Ændringsforslag

	
	2a.	Kommissionen forelægger Europa-Parlamentet og Rådet en årlig rapport om gennemførelsen af denne forordning. Rapporten offentliggøres.


Ændringsforslag		51
Forslag til forordning
Artikel 10 – stk. 1
	

	Kommissionens forslag
	Ændringsforslag

	1.	Denne forordning træder i kraft på tyvendedagen efter offentliggørelsen i Den Europæiske Unions Tidende.
	1.	Denne forordning træder i kraft dagen efter offentliggørelsen i Den Europæiske Unions Tidende.



Ændringsforslag		52
Forslag til forordning
Artikel 10 – stk. 1 a (nyt)
	

	Kommissionens forslag
	Ændringsforslag

	
	Den finder anvendelse fra den 1. juli 2026.



Ændringsforslag		53
Forslag til forordning
Artikel 10 – stk. 1 b (nyt)
	

	Kommissionens forslag
	Ændringsforslag

	
	Artikel 3, stk. 2, anvendes fra den 1. oktober 2026.



Ændringsforslag		54
Forslag til forordning
Artikel 10 – stk. 1 c (nyt)
	

	Kommissionens forslag
	Ændringsforslag

	
	Artikel 3, stk. 2b, finder anvendelse fra den ... [24 måneder efter datoen for denne forordnings ikrafttræden]



Ændringsforslag		55
Forslag til forordning
Bilag 1 – række 21a (nyt)
	

	Kommissionens forslag
	Ændringsforslag

	
	21a
	Rør og hule profiler af støbejern
	CN 73030010, 73030090



Ændringsforslag		56
Forslag til forordning
Bilag 1 – række 28
	

	Kommissionens forslag
	Ændringsforslag

	28
	Ulegeret tråd
	7217 10 10, 7217 10 31, 7217 10 39, 7217 10 50, 7217 10 90, 7217 20 10, 7217 20 30, 7217 20 50, 7217 20 90, 7217 30 41, 7217 30 49, 7217 30 50, 7217 30 90, 7217 90 20, 7217 90 50, 7217 90 90
	28
	Ulegeret tråd og anden, legeret tråd
	7217 10 10, 7217 10 31, 7217 10 39,
7217 10 50, 7217 10 90, 7217 20 10,
7217 20 30, 7217 20 50, 7217 20 90,
7217 30 41, 7217 30 49, 7217 30 50,
7217 30 90, 7217 90 20, 7217 90 50,
7217 90 90,
72 29 2000, 72 29 9020, 72 29 9050, 72
29 9090



Ændringsforslag		57
Forslag til forordning
Bilag 1 – række -29 a (nyt)
	

	Kommissionens forslag
	Ændringsforslag

	
	29a
	Tråd af rustfrit stål
	72 23 0011, 72 23 0019, 72 23 0091, 72 23 0099



Ændringsforslag		58
Forslag til forordning
Bilag 1 – række 30 a (nyt)
	

	Kommissionens forslag
	Ændringsforslag

	
	30a
	Ulegerede og andre, legerede, smedede stænger
	7214 1000, 7228 1050, 7228 4010, 7228 4090



Ændringsforslag		59
Forslag til forordning
Bilag 2 – stk. 21 a (nyt)
	

	Kommissionens forslag
	Ændringsforslag

	
	21a
	Rør og hule profiler af støbejern
	CN 73 030010, 73 030090
	4700
	50%

